कप्तान चांडीमल के अलावा दो श्रीलंकाई क्रिकेट अधिकारियों में कोच चंडिका हथरूसिंघा और मैनेजर असांका गुरूसिन्हा को वेस्टइंडीका और श्रीलंका के बीच दूसरे टेस्ट के दौरान खेल भावना का उल्लंघन करने के मामले में दोषी पाया गया है। ऐसे में तीनों को दक्षिण अफ्रीका के खिलाफ गाले में गुरूवार से शुरू हुयी दो टेस्टों की सीरीज में हिस्सा लेने की अनुमति नहीं होगी। आईसीसी ने अपने ट्विटर अकाउंट पर कहा, ''अंतरिम जांच में चांडीमल, हथरूसिंघा और गुरूसिन्हा को दोषी पाया गया है, सभी ने दक्षिण अफ्रीका के खिलाफ दोनों टेस्टों से बाहर बैठने पर सहमति जताई है। इसे आईसीसी के क्रिकेट आयुक्त द्वारा इन्हें दी गयी सजा में गिना जाएगा।''